อายุ 20 อยู่ๆตอนหน้าหนาวช่วงธันวาก็เป็นลมพิษค่ะเป็นทุกครั้งที่โดนลมหนาวเลยพอหายหนาวก็คิดว่าลมพิษจะไม่ขึ้นแล้วแต่ก็ยังขึ้นอยู่อ่ะค่ะ กลายเป็นว่าตอนนี้ลมพิษขึ้นแทบทุกวันเลยค่ะ วันไหนเป็นเยอะมากก็ต้องกินยาแก้แพ้เลยเพราะคันผิวมากๆ อยากถามว่าอาการนี้จะหายไปหายไหมคะ? หรือว่าจำเป็นต้องพบแพทย์คะ?
สวัสดีค่ะลมพิษคือตุ่มนูนแดงที่บริเวณผิวหนัง ทำให้คัน บวม และรู้สึกตึงๆที่ผิวหนัง ลมพิษมักจะยุบไปได้เองภายใน 24 ชั่วโมงโดยไม่ทิ้งรอยอาการมีลมพิษขึ้นติดต่อกันเป็นๆหายๆเกิน 6 สัปดาห์ขึ้นไป อาจเรียกว่าภาวะลมพิษเรื้อรังได้สาเหตุนั้นมีหลายอย่าง ถ้าเป็นแบบเฉียบพลันคือเป็นมาน้อยกว่า 6 อาทิตย์ มักไม่มีสาเหตุที่ชัดเจนหรือเกิดตามหลังการติดเชื้อ หรือแพ้ยา แพ้อาหาร ถ้าเป็นมาเรื้อรังมากกว่า 6 อาทิตย์ อาจมีสาเหตุที่ต้องหาเช่นแพ้อากาศที่ร้อนหรือหนาวจนเกินไป เกิดจากการออกกำลังกายทำให้อุณหภูมิในร่างกายเพิ่มสูงขึ้น ลมพิษจากการกดทับ ลมพิษจากการที่ผิวหนังถูกขูดขีด ลมพิษจากแสงแดด เป็นต้นหรือส่วนใหญ่มักไม่มีสาเหตุอะไรที่แน่ชัดในเบื้องต้น สามารถรับประทานยาแก้แพ้แก้คันในช่วงที่มีออาการ หลีกเลี่ยงสิ่งที่ทำให้เกิดลมพิษจากปัจจัยดังกล่าวไป และสังเกตอาการต่อเนื่อง ถ้ายังมีลมพิษขึ้นมากเรื้อรัง ลุกลาม หรือมีลมพิษที่เป็นนานเกิน 24 ชั่วโมงแล้วไม่หายไป หรือหายไปแล้วทิ้งรอยดำ ควรไปพบแพทย์เพื่อตรวจเพิ่มเติม